Ramzon Qodirov 5 yoshli bolaga Mercedes sovg`a qildi (video)

Checheniston rahbari Ramzon Qodirov 5 yoshli Rahim Kuriev bilan uchrashdi va unga oq Mercedes sovg`a qildi, deb xabar bermoqda TASS.
12 noyabr kuni Checheniston sport vazirligi tomonidan Rahim Kuriev qo`l yordamida gavdani tushirib-ko`tarish bo`yicha mashqni bajargani uchun rekordsmen deb topildi. U 2 soatu 26 daqiqada 4105 marta mashqni tanaffussiz bajardi.
"Bu mashinani senga Ahmad Hoji Qodirov nomidagi xayriya jamg`armasi prezidenti Aymani Qodirova yubordi. Otang seni unda olib yursin, sen oq "Mersedes"a yurishga loyiqsan", - dedi Qodirov Kurievga.
Xursandchiligini yashira olmagan bola Qodirovga mashqni besh mingdan ortiq marta bajara olishini aytdi va mashina kapotida bajarib berdi.